**Изх. № 19594/28.12.2018 г.**

**УТВЪРЖДАВАМ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

 **/П/**

 **ВАЛЕРИ СТОЯНОВ**

**Д О К Л А Д**

от дейността на комисията, назначена със Заповед № 1626/18.12.2018 г., на изпълнителния директор на ИА “Военни клубове и военно-почивно дело” за разглеждане, оценка и класиране на офертите в процедура на пряко договаряне с определени лица за възлагане на обществена поръчка с предмет **“Абонаментно обслужване на асансьорни уредби за обекти на ИА „Военни клубове и военно-почивно дело – хотел „Хармония“ – к.к. Пампорово”**, открита с Решение № 18986/12.12.2018 г., на изпълнителния директор на ИА „Военни клубове и военно-почивно дело“.

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

В изпълнение на Ваша Заповед № 1626/18.12.2018 г., назначената комисия в състав:

**Председател**: Диана Ташева – главен експерт в отдел „Обществени поръчки”, дирекция „Управление на собствеността и жилищен фонд“.

 **Членове**: 1. Филка Кутлева – началник отдел „Координация, контрол, маркетинг и реклама“, главна дирекция „Военно-почивно дело и военни клубове“;

 2. Румяна Станкулова – главен експерт в отдел „Счетоводство“, дирекция „Финанси“,

се събра със задача да разгледа и оцени офертите в процедура на пряко договаряне с определени лица за възлагане на обществена поръчка с предмет: **“Абонаментно обслужване на асансьорни уредби за обекти на ИА „Военни клубове и военно-почивно дело“ – хотел „Хармония“ – к.к. Пампорово”**.

 След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

В присъствието на всички членове, председателят на комисията откри заседанието.

На публичното отваряне на офертите не присъстваха представители на участниците, лица по чл. 54, ал. 2 от ППЗОП.

Съгласно обявлението за обществената поръчка, крайният срок за получаване на оферти е 17:30 часа на 17.12.2018 година.

 До крайния срок в деловодството на ИА ВКВПД са подадени две оферти:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 16744/17.12.2018 г. в 14:44 ч. | СД „ТЕХНИКОСЕРВИЗ СИРАКОВ И СИЕ“ |
| 2. | Вх. № 16745/17.12.2018 г. в 14:47 ч. | „ИНТЕРСЕРВИЗ КИСЬОВ“ ЕООД |

Офертите са представени в запечатана непрозрачна опаковка. Няма оферти, постъпили след крайния срок.

**І. На основание чл. 53, ал. 3 от ППЗОП комисията пристъпи към отваряне на офертите по реда на тяхното постъпване.**

1. Комисията отвори офертата на СД „ТЕХНИКОСЕРВИЗ СИРАКОВ И СИЕ“ с вх. № 16744/17.12.2018 г. и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото предложение и плика на ценовото предложение на участника и председателя оповести следното:

1.1. Техническото предложение за изпълнение на поръчката на СД „ТЕХНИКОСЕРВИЗ СИРАКОВ И СИЕ“ е изготвено съгласно изискванията на Възложителя.

2. Комисията отвори офертата на „ИНТЕРСЕРВИЗ КИСЬОВ“ ЕООД с вх. № 16745/17.12.2018 г. и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото предложение и плика на ценовото предложение на участника и председателя оповести следното:

2.1. Техническото предложение за изпълнение на поръчката на „ИНТЕРСЕРВИЗ КИСЬОВ“ ЕООД е изготвено съгласно изискванията на Възложителя.

След отваряне на подадените оферти за участие и извършването на предвидените в чл. 53, ал. 6 от ППЗОП действия, приключи публичната част от заседанието на комисията.

**ІІ.** **На основание чл. 53, ал. 7 от ППЗОП комисията, назначена със Заповед № 1626/18.12.2018 г. продължи своята работа по разглеждане на документите в съответствие с изискванията за лично състояние и критериите за подбор, поставени от Възложителя.**

1. **СД „ТЕХНИКОСЕРВИЗ СИРАКОВ И СИЕ“ с вх. № 16744/17.12.2018 г.:**

При извършената проверка комисията установи следните нередности:

1. Единният европейски документ за обществени поръчки (ЕЕДОП) е попълнен и електронно подписан единствено от Стоян Сираков – управител на СД „ТЕХНИКОСЕРВИЗ СИРАКОВ И СИЕ“. При извършена справка от комисията в Търговския регистър се установи, че Евгени Стоянов Кисьов е неограничено отговорен съдружник и е лице, на което също е възложено управление.

Съгласно чл. 54, ал. 2 от ЗОП, основанията по ал. 1, т. 1, 2 и 7 се отнасят и декларират и от лицата, които представляват участника или кандидата, членовете на управителни и надзорни съвети и за други лица, които имат правомощия да упражняват контрол при вземането на решения.

Съгласно чл. 40, ал. 1 от ППЗОП и във връзка с чл. 89, ал. 1 от Търговския закон всеки съдружник представлява дружеството, ако с дружествения договор не е предвидено друго.

1. В част IV „Критерии за подбор“, раздел „Б“ „Икономическо и финансово състояние“, участникът не е декларирал конкретен оборот в сферата, попадаща в обхвата на поръчката за последните изминали три финансови години, при определен минимум от Възложителя на стойност 9000,00 (девет хиляди) лева без ДДС.

3. В част IV „Критерии за подбор“, раздел „В“ „Технически и професионални способности“, участникът не е декларирал обем от изпълнени дейности идентични или сходни с предмета на поръчката, през последните 3 (три) години.

4. В част IV „Критерии за подбор“, раздел „Г“ „Схеми за осигуряване на качеството и стандарти за екологично управление“, участникът не е декларирал дали прилага система за управление на качеството по стандарт EN ISO 9001 или еквивалентен с обхват приложим към предмета на поръчката, както и система за управление на околната среда по стандарт EN ISO 14001 или еквивалентен с обхват приложим към предмета на поръчката.

***В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов електронно подписан ЕЕДОП.***

***Допълнително представената документация може да обхваща и факти, които са настъпили след крайния срок за получаване на офертите за участие.***

1. **„ИНТЕРСЕРВИЗ КИСЬОВ“ ЕООД с 16745/17.12.2018 г.:**

При извършената проверка комисията установи следните нередности:

1. В част IV „Критерии за подбор“, раздел „Б“ „Икономическо и финансово състояние“, участникът не е декларирал конкретен оборот в сферата, попадаща в обхвата на поръчката, определен от Възложителя на стойност 9000,00 (девет хиляди) лева без ДДС.

2. В част IV „Критерии за подбор“, раздел „В“ „Технически и професионални способности“, участникът не е декларирал обем от изпълнени дейности идентични или сходни с предмета на поръчката, през последните 3 (три) години.

3. В част IV „Критерии за подбор“, раздел „Г“ „Схеми за осигуряване на качеството и стандарти за екологично управление“, участникът не е декларирал дали прилага система за управление на качеството по стандарт EN ISO 9001 или еквивалентен с обхват приложим към предмета на поръчката, както и система за управление на околната среда по стандарт EN ISO 14001 или еквивалентен с обхват приложим към предмета на поръчката.

***В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов електронно подписан ЕЕДОП.***

***Допълнително представената документация може да обхваща и факти, които са настъпили след крайния срок за получаване на офертите за участие.***

**III.** На 28.12.2018 г. от 17.30 часа, комисията, назначена със Заповед № 1626/18.12.2018 г. на изпълнителния директор на ИА “Военни клубове и военно-почивно дело”, находяща се на бул. „Цар Освободител“ № 7 се събра със задача да разгледа допълнително представените документи от участници в процедура – пряко договаряне с определени лица за възлагане на обществена поръчка с предмет: Абонаментно обслужване на асансьорни уредби за обекти на ИА „Военни клубове и военно-почивно дело“ – хотел „Хармония“.

Председателят на комисията провери състава на присъстващите и след като установи, че присъстват всички членове на комисията откри заседанието.

**IV. На основание чл. 54, ал. 12 от Правилника за прилагане на закона за обществените поръчки (ППЗОП), комисията пристъпи към разглеждане на допълнително представените документи, относно съответствието на участниците с изискванията към личното състояние и критериите за подбор в процедурата за възлагане на обществена поръчка с предмет: „Абонаментно обслужване на асансьорни уредби за обекти на ИА „Военни клубове и военно-почивно дело“ – хотел „Хармония“.**

Констатирано бе, че в определения срок са постъпили допълнително информация и документи, както следва:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 17106/27.12.2018 г.  | СД „ТЕХНИКОСЕРВИЗ СИРАКОВ И СИЕ“ |

Комисията пристъпи към разглеждане на допълнително представените документи, както следва:

**1. СД „ТЕХНИКОСЕРВИЗ СИРАКОВ И СИЕ“, вх. № 17106/27.12.2018 г.**

1.1. В представените допълнителни документи от СД „ТЕХНИКОСЕРВИЗ СИРАКОВ И СИЕ“, дружеството декларира, че не прилага система за управление на качеството EN ISO 90001 или еквивалентна с обхват приложим към предмета на обществената поръчка, което е изрично посочено условие в покана с изх. № 18988/12.12.2018 г., Раздел „Критерии за подбор“, буква „Б“ „Изисквания за технически и професионални способности“ под т. 3.

2. В представените допълнителни документи от СД „ТЕХНИКОСЕРВИЗ СИРАКОВ И СИЕ“, дружеството декларира, че не прилага система за опазване на околната среда EN ISO 14001 или еквивалентна с обхват приложим към предмета на обществената поръчка, което е изрично посочено условие в покана с изх. № 18988/12.12.2018 г., Раздел „Критерии за подбор“, буква „Б“ „Изисквания за технически и професионални способности“ под т. 4.

Подадената оферта от фирма СД „ТЕХНИКОСЕРВИЗ СИРАКОВ И СИЕ“ не отговаря на изискванията на Възложителя.

 **На основание чл. 107, т. 1 от ЗОП комисията предлага дружеството да бъде отстранено от участие в обществената поръчка.**

2. Участникът **„ИНТЕРСЕРВИЗ КИСЬОВ“ ЕООД** е получил Протокол № 1 от работата на комисията на 18.12.2018 година. В срока по чл. 54, ал. 9 от ППЗОП, не са представени нов ЕЕДОП и/или други документи, които съдържат променена и/или допълнена информация за отстраняване на установеното несъответствие с изискванията към личното състояние или критериите за подбор.

Предвид изложените констатации, комисията предлага на основание чл. 110, ал. 1, т. 2 от ЗОП обществена поръчка с предмет:„Абонаментно обслужване на асансьорни уредби в обекти на ИА „Военни клубове и военно-почивно дело” – хотел „Хармония“ – к.к. Пампорово”, открита с Решение 18986/12.12.2018г. да бъде прекратена, тъй като подадените оферти не отговарят на поставените критерии за подбор на Възложителя.

Настоящият доклад, се изготви и подписа на основание чл. 60, ал. 1 от ППЗОП и заедно с цялата документация по процедурата се предава на възложителя.

**Председател:**

 /П/ /Диана Ташева/

**Членове:**1. /П/ /Филка Кутлева/

 2. /П/ /Румяна Станкулова/